الإدعاء
- بوست منتشر بشكل كبير جدًا جدًا من امبارح بيقول: "شاب يمني إسمه عمر العمودي قرر يبعت رسالة غزل للمذيعة المشهورة كريستيان مذيعة قناة الحدث وفوجئ تاني اليوم إن المذيعة ردت عليه برسالة أطول من رسالته"، وبعدها مكتوب نص طويل للرسالة والرد المذيعة.
– الكلام ده غير صحيح. الشاب اليمني عمر العمودي بعت رسالة للمذيعة كريستيان بيسري، لكن “بيسري” مردتش على الرسالة بالكلام المكتوب ده، والكلام المتداول على إنه رد بيسري غير صحيح، ده صديق للشاب العمودي اسمه “سلمان القباتلي” رد عليه بلسان المذيعة.
– الموضوع بدأ في يونيو اللي فات لما بعت الشاب اليمني عمر العمودي رسالة غزل المذيعة كريستيان بيسري، ووقتها كريستيان عملت ريتويت للرسالة بدون تعليق عليها، وفي شهر يوليو قام صديق للعمودي اسمه “سلمان القابتلي” بالرد عليه باعتباره كريستيان، ثم فجأة الأيام اللي فاتت تداولت الرسالة والرد عليها باعتبارهم حقيقة لدرجة إن صفحة جريدة الدستور – ElDostor News على فيسبوك نشرتهم في بوست!
– بعد انتشار الرسالة بالشكل الهستيري ده، كتب القابتلي على صفحته على فيسبوك وأكد إنه هو الكاتب الحقيقي للرسالة.